OpenLLM-France/wikimedia huggingface dataset:
# Henry Petersen

Henry Petersen (Ring, Horsens, 1 d'octubre de 1900 - Copenhaguen, 24 de setembre de 1949) va ser un atleta danès, especialista en salt de perxa, que va competir a començaments del segle xx.
El 1920 va prendre part en els Jocs Olímpics, d'Anvers, on disputà la prova del salt de perxa del programa d'atletisme. En ella guanyà la medalla de plata en quedar rere Frank Foss. Quatre anys més tard, als Jocs de París, tornà a disputar la prova del salt de perxa del programa d'atletisme. En aquesta ocasió finalitzà en quarta posició.
Petersen va guanyar el títol nacional de salt de perxa el 1920, 1921, 1923, 1925, 1926 i 1927. Millorà el rècord nacional en vuit ocasions, passant dels 3,69 m el 1919 als 4,03 m el 1925. També va guanyar tres títols nacionals del 4x100 metres relleus (1919, 1920 i 1922) i cinc en proves de gimnàstica per equips entre 1921 i 1927. Es va retirar de l'esport poc abans dels Jocs Olímpics de 1928 per culpa de la tuberculosi.

## Referències

* 1 2 3 «Henry Petersen Olympic Results». sports-reference.com. Arxivat de l'original el 12 de novembre 2012. [Consulta: 14 novembre 2017].
* ↑ Henry Petersen. trackfield.brinkster.net
# Józef Lipień

Józef Lipień (Jaczków, 6 de febrer de 1949) és un ex-lluitador polonès, especialista en lluita grecoromana, que va competir durant les dècades de 1960 i 1970. Era germà bessó del també lluitador Kazimierz Lipień.
Durant la seva carrera esportiva disputà quatre edicions dels Jocs Olímpics, el 1968, 1972, 1976 i 1980. En la darrera participació, el 1980 a Moscou, guanyà la medalla d'or en la prova del pes gall del programa de lluita grecoromana. En el seu palmarès també destaquen una medalla d'or i dues de plata al Campionat del món de lluita i una d'or al Campionat d'Europa de lluita.

## Referències

* 1 2 3 «Józef Lipień Olympic Results». sports-reference.com. Arxivat de l'original el 18 d’abril 2020. [Consulta: 22 novembre 2019].
* ↑ «Biografie. Lipień Józef». olimpijski.pl. Comitè Olímpic de Polònia. [Consulta: 22 novembre 2019].
# Léon Darrien

Léon Darrien (25 d'octubre de 1887 - 19 de febrer de 1973) va ser un gimnasta artístic belga que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla de bronze en el concurs per equips, sistema suec del programa de gimnàstica.

## Referències

* ↑ «Léon Darrien Olympic Results». sports-reference.com. Arxivat de l'original el 27 de gener 2012. [Consulta: 11 juliol 2017].
# Georges Lagouge

Georges Lagouge (Neuf-Mesnil, Nord, 5 de novembre de 1893 – Vieux-Mesnil, 8 de setembre de 1970) va ser un gimnasta artístic francès que va competir en els anys posteriors a la Primera Guerra Mundial.
El 1920 va prendre part en els Jocs Olímpics d'Anvers, on guanyà la medalla de bronze en el concurs complet per equips del programa de gimnàstica.

## Referències

* ↑ «Georges Lagouge Olympic Results». sports-reference.com. Arxivat de l'original el 6 de novembre 2012. [Consulta: 25 juliol 2017].
# Witold Gerutto

Witold Gerutto (Harbin, 1 d'octubre de 1912 - Konstancin-Jeziorna, 13 d'octubre de 1973), a vegades escrit Gierutto, va ser un atleta polonès, especialista en el decatló, que va competir durant les dècades de 1930 i 1940.
El 1938 es va graduar a la Facultat de Dret de la Universitat de Varsòvia. Aquell mateix any guanyà la medalla de plata del decatló al Campionat d'Europa d'atletisme. Abans de la Segona Guerra Mundial guanyà nou campionats nacionals en diferents especialitats. Un cop finalitzada la guerra va reprendre l'activitat esportiva i el 1948 va prendre part en els Jocs Olímpics d'Estiu de Londres, on va disputar dues proves del programa d'atletisme. Fou desè en la prova del llançament de pes i dinovè en el decatló. En aquesta segona part de la seva carrera esportiva guanyà vuit campionats nacionals més, per fer un total de disset títols nacionals.
Un cop retirat ocupà diversos càrrecs de responsabilitat a la Federació Polonesa d'Atletisme, al Comitè Olímpic Polonès, la IAAF i l'Associació Europea d'Atletisme.

## Millors marques

* Llançament de pes. 16,02 metres (1939)
* Decatló. 7.006 punts (1938)

## Referències

* 1 2 «Witold Gerutto Olympic Results». sports-reference.com. Arxivat de l'original el 27 de gener 2012. [Consulta: 21 abril 2020].
* 1 2 3 «Biografie • Polski Komitet Olimpijski» (en polonès). Arxivat de l'original el 2020-07-17. [Consulta: 20 abril 2020].
* ↑ Witold Gerutto. trackfield.brinkster.net
# Manfred Schneider

Manfred Schneider (Schwerin, 9 d'octubre de 1941) és un remer alemany, ja retirat, que va competir sota bandera de la República Democràtica Alemanya durant les dècades de 1960 i 1970.
El 1968 va prendre part en els Jocs Olímpics d'Estiu de Ciutat de Mèxic, on fou setè en la prova del vuit amb timoner del programa de rem. Quatre anys més tard, als Jocs de Munic, guanyà la medalla de bronze en la mateixa prova.
En el seu palmarès també destaca una medalla de plata al Campionat d'Europa de rem de 1971. i dos campionats nacionals.

## Referències

* 1 2 «Olympedia – Manfred Schneider». [Consulta: 10 maig 2024].
* ↑ «World Rowing - Manfred SCHNEIDER» (en anglès). [Consulta: 10 maig 2024].
# Epoicotèrids

Els epoicotèrids (Epoicotheriidae) són una família extinta de mamífers paleanodonts que visqueren a Nord-amèrica durant l'Eocè. Anteriorment se'ls classificava dins l'ordre dels edentats, que actualment es considera obsolet.

## Referències

* 1 2 Entrada «Epoicotheriidae» de la Paleobiology Database (en anglès). [Consulta: 20 desembre 2022].
* ↑ West, R. M. «An Early Middle Eocene Epoicotheriid (Mammalia) from Southwestern Wyoming» (en anglès). Journal of Paleontology, 47, 5, 1973, pàg. 929-931.
# Francis Veber

Francis Veber (Neuilly-sur-Seine, França, 28 de juliol de 1937) és un dramaturg, cineasta i guionista francès. Fill de pare jueu i mare armènia. Alguns dels seus guions i films han estat convertits en obres de teatre i estrenats a Barcelona.

## Filmografia
### Director

* 1976 : Le Jouet
* 1981 : La Chèvre
* 1983 : Les Compères
* 1986 : Les Fugitifs
* 1989 : Tres fugitius (Three Fugitives)
* 1992 : Out on a Limb
* 1996 : El jaguar
* 1998 : El sopar dels idiotes
* 2000 : Sortir de l’armari
* 2002 : Tais-toi !
* 2006 : El joc dels idiotes
* 2008 : L'Emmerdeur

### Guionista

Francis Veber també és guionista de pel·lícules que ha realitzat, a excepció de Out on a Limb.
* 1969 : Appelez-moi Mathilde de Pierre Mondy
* 1972 : Il était une fois un flic de Georges Lautner
* 1972 : Le Grand Blond avec une chaussure noire d'Yves Robert
* 1973 : La Valise de Georges Lautner
* 1973 : L'Emmerdeur d'Édouard Molinaro
* 1973 : Le Magnifique de Philippe de Broca (non crédité)
* 1974 : Le Retour du grand blond d'Yves Robert
* 1975 : Le Téléphone rose d'Édouard Molinaro
* 1975 : Adieu poulet de Pierre Granier-Deferre
* 1975 : Peur sur la ville d'Henri Verneuil
* 1976 : On aura tout vu de Georges Lautner
* 1978 : El cop de cap de Jean-Jacques Annaud
* 1978 : Casa de boges d'Édouard Molinaro
* 1979 : Cause toujours... tu m'intéresses! d'Édouard Molinaro
* 1980 : Casa de boges 2 d'Édouard Molinaro
* 1980 : Les Séducteurs sketch d'Édouard Molinaro
* 1982 : Més que col·legues de James Burrows
* 1985 : Hold-up d'Alexandre Arcady
* 1994 : El pare, un heroi de Steve Miner
* 1995 : Fantôme avec chauffeur de Gérard Oury
* 1998 : Dead Letter Office de John Ruane

## Estrenes a Barcelona

* 1998, 7 juliol. El sopar dels idiotes (en català). Títol original Le Dîner des cons. Traducció, adaptació i direcció de Paco Mir, protagonitzada per Lluís Marco i Ricard Borràs. Estrenada al teatre Condal de Barcelona.
* 2004. Matar al presidente (en castellà). A partir del guió Le Contrat. Estrenada al teatre Condal de Barcelona. Amb Joan Pera i Paco Morán
* 2008, 24 de novembre. El joc dels idiotes (en català), adaptació teatral de Marc Rosich a partir del guió cinematogràfic "La Doublure" (en argot teatral: "el suplent"). Estrenada al teatre Condal de Barcelona. Protagonitzada per Joan Pera i Lloll Bertran.
# Celia Freijeiro García

Celia Freijeiro García (Vigo, 9 de febrer del 1983) és una actriu i productora gallega.

## Biografia

Celia Freijeiro García neix a Vigo, (Galícia) el 9 de febrer de 1983. Després de graduar-se a De Witt High School d'Arkansas, EUA, s'instal·là a Madrid on començà la seva formació i la seva carrera com a actriu. Donà el salt al teatre professional amb l'obra de Paloma Pedrero El color d'agost que protagonitzà i produí ella mateixa. Per la interpretació d'aquest text fou finalista a dos dels premis més importants de teatre del nostre país: el premi Valle-Inclán i el premi Mayte. Des d'aleshores ha participat en nombroses produccions teatrals, sèries de televisió i pel·lícules. El 2007 amb només 23 anys, crea la seva pròpia productora, Pocapena Produccions. Amb Pocapena ha produït quatre obres teatrals i diversos curtmetratges fins ara. El 2012 és nominada a millor actriu per la seva interpretació en la sèrie Homicidios en els Premis Zapping de Catalunya.

## Teatre

* El Color d'agost de Paloma Pedrero. Dtor: Marta Álvarez.
* El Lleó en hivern de James Goldman. Dtor: Juan Carlos Perez de la Fuente.
* El Dolç Pes de la Decadència d'Antonio Garrigues Walker. Dtor: Juan Carlos Perez de la Fuente.
* La Música de Margueritte Duras. Dtor: Marta Álvarez. (Pocapena Produccions)
* L'Imaginari de Cervantes de Sonia Sebastian basada en els personatges de Miguel de Cervantes. Dtor: Sonia Sebastian. (Pocapena Produccions / Teatre de Cambra Cervantes)
* El poder de la Sang de Sonia Sebastian basada en 'Els Cenci' d'Antonine Artaud. Dtor: Sonia Sebastian. (Pocapena Produccions / Teatre de Cambra Cervantes)
* Sopa de Colibrí d'Ariel Capone. Dtor: Sonia Sebastían. (Teatre de Cambra Cervantes / Pocapena Produccions)
* Nits de Monòlegs d'Adan Black. Dtor: Adan Black. (The Process)

## Televisió

* Amistades peligrosas. Cuatro
* Hospital Central. Telecinco
* Maridos e mulleres. TVG
* 2 de Mayo. Telemadrid
* Pelotas. TVE
* Homicidios. Telecinco
* Chica busca chica.
* El jugador.
* Regreso a Las Sabinas

## Cine

* Els Aires Difícils. Dtor: Gerardo Herrero
* Dies Blaus. Dtor: Miguel Santesmases.
* Tot és silenci. Dtor: José Luis Cuerda.

## Premis i nominacions

* 2006. Nominació als Premis Valle Inclán de Teatre per "El color d'agost".
* 2011. Nominació als Premis Zapping per Homicidios

## Referències

* ↑ Nominacions als Premis Zapping 2011
# József Fekete

József Fekete (Kecskemét, 27 de febrer de 1923 - Budapest, 4 d'agost de 1987) va ser un gimnasta artístic hongarès que va competir durant les dècades de 1940 i 1950.
El 1948 va prendre part en els Jocs Olímpics de Londres, on disputà vuit proves del programa de gimnàstica. Guanyà la medalla de bronze en la prova del concurs complet per equips, mentre en totes les proves individuals finalitzà més enllà de la desena posició. Quatre anys més tard, als Jocs de Hèlsinki, tornà a disputar vuit proves del programa de gimnàstica. Destaca la sisena posició en la prova del concurs complet per equips.

## Referències

* 1 2 «József Fekete Olympic Results». sports-reference.com. Arxivat de l'original el 18 d’abril 2020. [Consulta: 12 juliol 2019].
# Hans Laurids Sørensen

Hans Laurids Sørensen (Kirke Hvalsø, 13 d'agost de 1901 - Besser Sogn, 14 de novembre de 1974) va ser un gimnasta artístic danès que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla de plata en el concurs per equips, sistema suec del programa de gimnàstica.

## Referències

* ↑ «Hans Laurids Sørensen Olympic Results». sports-reference.com. Arxivat de l'original el 15 de desembre 2012. [Consulta: 11 juliol 2017].
# Augustus Cootmans

Augustus Cootmans va ser un gimnasta artístic belga que va competir a començaments del segle xx.
El 1920 va prendre part en els Jocs Olímpics d'Anvers, on guanyà la medalla de plata en el concurs complet per equips del programa de gimnàstica.

## Referències

* ↑ «Augustus Cootmans Olympic Results». sports-reference.com. Arxivat de l'original el 18 d'abril 2020. [Consulta: 26 juliol 2017].
# Wolfgang Webner

Wolfgang Webner (Breslau, 23 d'abril de 1937 - 1 de novembre de 2020) és un exjugador de voleibol alemany que va competir sota bandera de la República Democràtica Alemanya durant les dècades de 1960 i 1970.
El 1968 va prendre part en els Jocs Olímpics de Ciutat de Mèxic, on fou quart en la competició de voleibol. Quatre anys més tard, als Jocs de Múnic, guanyà la medalla de plata en la mateixa competició. En el seu palmarès també destaca una medalla d'or al Campionat del Món de voleibol de 1970 i a la Copa del Món de voleibol de 1969. A nivell de clubs jugà al Dynamo Gera (1955-1957) i SC Dynamo Berlin (1957-1972), amb qui guanyà la lliga de la RDA de 1961 i 1962. Un cop retirat, el 1973, passà a exercir d'entrenador en diferents equips alemanys.

## Referències

* ↑ «Wolfgang Webner Olympic Results». sports-reference.com. Arxivat de l'original el 15 d'octubre 2012. [Consulta: 3 octubre 2019].
* ↑ «Men Volleyball VII World Championship 1970 Sofia (BUL) - 20.09-02.10 - Winner East Germany». todor66.com. [Consulta: 1r octubre 2019].
* ↑ Volker Kluge. Lexikon Sportler in der DDR. Neues Leben, Berlin 2009, ISBN 978-3-355-01759-6, pàg. 497-498
# Tamira Paszek

Tamira Shelah Paszek (Dornbirn, 6 de desembre de 1990) és una jugadora de tennis austríaca.

## Biografia

Filla de Françoise Paszek, xilena de naixement però amb ascendència polonesa i francesa, Ariff Mohamed, tanzà de naixement però crescut a Kenya i amb ascendència canadenca i índia. El seu cognom és polonès per part del seu avi matern. La seva mare la va introduir al tennis amb quatre anys i mig.

## Palmarès: 3 (3−0)
### Individual: 4 (3−1)

| Abans de 2009 | Després de 2009 |
| Grand Slam (0−0) ||
| WTA Tour Championships (0−0) ||
| Tier I (0−0) | Premier Mandatory (0−0) |
| Tier II (0−0) | Premier 5 (0−0) |
| Tier III (0−1) | Premier (1−0) |
| Tier IV i V (1−0) | International (1−0) |
* Títols per superfície
* Dura (1−1)
* Gespa (1−0)
* Terra batuda (1−0)
| Resultat | Núm. | Data | Torneig | Superfície | Oponent en la final | Marcador |
| Guanyador | 1. | 18 de setembre de 2006 | Portorož, Eslovènia | Dura | Maria Elena Camerin | 7−5, 6−1 |
| Finalista | 1. | 14 de setembre de 2008 | Bali, Indonèsia | Dura | Patty Schnyder | 3−6, 0−6 |
| Guanyador | 2. | 19 de setembre de 2010 | Quebec, Canadà | Moqueta (i) | Bethanie Mattek-Sands | 7−6(6), 2−6, 7−5 |
| Guanyador | 3. | 23 de juny de 2012 | Eastbourne, Regne Unit | Gespa | Angelique Kerber | 5−7, 6−3, 7−5 |

## Trajectòria
### Individual

| Torneig | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 | Títols | V − D |
| Open d'Austràlia | 2R | 1R | 1R | 1R | 1R | 1R | 2R | Q2 | A | 1R | 0 / 8 | 2 – 8 |
| Roland Garros | 2R | 1R | 1R | A | 1R | 1R | 1R | 2R | Q3 | Q1 | 0 / 7 | 2 – 7 |
| Wimbledon | 4R | 1R | 1R | Q2 | QF | QF | 1R | 1R | 1R | 1R | 0 / 9 | 11 – 9 |
| US Open | 41R | 2R | A | 2R | 1R | 1R | Q2 | Q2 | Q3 | Q1 | 0 / 5 | 5 – 5 |
| Jocs Olímpics | NC | A | No celebrat | No celebrat | No celebrat | 1R | No celebrat | No celebrat | No celebrat | A | 0 / 1 | 0 – 1 |
| Rànquing a final d'any | 42 | 73 | 186 | 90 | 43 | 30 | 181 | 133 | 171 | 125 | | |
| Llegenda: G: Guanyadora; F: Finalista; SF: Semifinalista; QF: Quarts de final; Q: Qualificació; A: Absent; RR: Round Robin; |||||||||||||

## Enllaços externs

* Tamira Paszek a la WTA (anglès)
* Tamira Paszek a la Federació Internacional de Tennis (anglès)
* Tamira Paszek al lloc web de la Billie Jean King Cup (anglès)
# Zygolophodon tapiroides

Zygolophodon tapiroides fou una espècie de mastodont que visqué a Europa i l'Àsia central durant el Miocè i el Pliocè. Aparegué fa uns 12 milions d'anys i s'extingí fa uns 3 milions d'anys amb l'arribada dels primers elefants actuals. Se n'han trobat nombrosos fòssils a Eslovènia, Grècia, el Kazakhstan, Moldàvia, el Regne Unit, Rússia, Sèrbia i Ucraïna.

## Referències

* 1 2 Entrada «Zygolophodon tapiroides» de la Paleobiology Database (en anglès). [Consulta: 20 desembre 2022].
# Església del Carme de Manresa

Església del Carme de Manresa és una església gòtica al Puigmercadal del municipi de Manresa (Bages). És una obra protegida com a bé cultural d'interès local.

## Descripció

Església d'una nau amb passadissos laterals de menor alçada. Voltes de creueria, amb clau, separades per quatre arcs torals apuntats. Una sèrie d'arcs formers separen la nau dels passadissos laterals. Té absis poligonal, volta nervada i arc triomfal sobre pilastres. Les capelles laterals estan inacabades. A l'exterior s'aprecien les restes de l'antiga sagristia del segle xviii a un costat de l'absis. L'església presenta estructura de formigó, paraments de paredat comú i totxo amb revestiments de pedra buixardada.

## Història

El 1308 els conselleres de la ciutat donen permís als pares Carmelites per fundar un convent i una església, dos edificis gòtics que es construïren al segle xiv. La construcció començà l'any 1322 pel mestre Berenguer de Montagut, arquitecte de la Seu i Santa Maria del Mar a Barcelona, que formen part del convent dels frares carmelites. Conta la tradició que en aquesta església hi tingué lloc el 21 de febrer del 1345 el Miracle de la llum: l'aparició d'una llum misteriosa, que va venir de la muntanya de Montserrat fins a l'església del Carme.
Iniciada el mateix any que la Seu, es va aixecar en el lloc on hi havia hagut el castell del Puigmercadal. El 1337 ja estava construïda la primera capella, però no va ser fins a final del segle xv que s'acabaren les obres del temple. La construcció era d'una única nau amb sis trams de voltes, absis poligonal de set cares i capelles laterals entre els contraforts. També tenia un claustre d'estil gòtic, més petit i més elaborat que l'actual.
El 1885 l'església gòtica es manté amb la façana inacabada. L'edifici va ser incendiat i enderrocat pedra a pedra els mesos de setembre i octubre de l'any 1936 durant la guerra civil per les brigades d'atur forçós. Actualment ha estat reemplaçat per un edifici neogòtic inacabat. Durant l'enderrocament, el manresà Lluís Rubiralta i Garriga va descobrir, mentre feia les darreres fotografies de l'església, un conjunt de 66 objectes de ceràmica del segle xiv de gran valor, que es coneixen amb el nom de Ceràmica Manresana.
Entre els anys 1940 i 1952 el franquisme va apostar per reconstruir-la, en estil neogòtic, tot i que actualment encara resta la façana inacabada.

## Referències

* 1 2 3 4 5 6 «Església del Carme de Manresa». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 7 juny 2015].
* ↑ Aloy, Joaquim. «La troballa de la ceràmica manresana del segle XIV durant l'enderroc del Carme |». El salvament de la Seu de Manresa, l'any 1936. [Consulta: 30 octubre 2024].

## Enllaços externs

* Monestirs de Catalunya. Convent del Carme de Manresa
# József Vértesy

József Vértesy (Sombor, 19 de febrer de 1901 - Budapest, 21 de desembre de 1983) va ser un waterpolista hongarès que va competir durant la dècada de 1920 i 1930.
El 1924 va prendre part en els Jocs Olímpics de París, on fou cinquè en la competició de waterpolo. Quatre anys més tard, als Jocs d'Amsterdam, va guanyar la medalla de plata en la competició de waterpolo i el 1932, als Jocs de Los Angeles, guanyà la medalla d'or. En el seu palmarès també destaquen set lligues hongareses de waterpolo i quatre campionats d'Europa (1926, 1927, 1931, 1934).

## Referències

* 1 2 «József Vértesy Olympic Results». sports-reference.com. Arxivat de l'original el 14 de novembre 2012. [Consulta: 18 juny 2018].
# Kristian Hansen

Kristian Aage Hansen (Everdrupc, Næstved, Regió de Sjælland, 28 de gener de 1895 – Hammer, Næstved, 13 de juny de 1955) va ser un gimnasta artístic danès que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla de plata en el concurs per equips, sistema suec del programa de gimnàstica.

## Referències

* ↑ «Kristian Hansen Olympic Results». sports-reference.com. Arxivat de l'original el 13 de desembre 2012. [Consulta: 16 juliol 2017].
# Félicien Kempeneers

Félicien Kempeneers va ser un gimnasta artístic belga que va competir a començament del segle xx.
Va prendre part en els Jocs Olímpics d'Estiu de 1920 d'Anvers, on guanyà la medalla de plata en el concurs complet per equips del programa de gimnàstica. En el concurs complet individual finalitzà en quarta posició.

## Referències

* ↑ «Félicien Kempeneers Olympic Results». sports-reference.com. Arxivat de l'original el 18 d’abril 2020. [Consulta: 26 juliol 2017].
# Władysław Segda

Władysław Segda (Przemyśl, 25 de maig de 1895 - Edimburg, 1994) fou un tirador d'esgrima polonès que va competir durant les dècades de 1920 i 1930.
Especialista en el sabre, el 1928 va prendre part al Jocs Olímpics d'Amsterdam, on va guanyar la medalla de bronze en la prova del sabre per equips del programa d'esgrima, mentre en la prova individual de sabre quedà eliminat en sèries. Quatre anys més tard, als Jocs de Los Angeles, revalidà la medalla de bronze en la prova de sabre per equips, mentre en la prova individual de sabre tornà a quedar eliminat en sèries. La tercera i darrera participació en uns Jocs fou el 1936, a Berlín, on fou quart en la prova de sabre per equips i novament tornà a quedar eliminat en sèries en la prova individual de sabre.
Segda lluità en l'exèrcit austríac durant la Primera Guerra Mundial. Des de 1918 va servir a l'exèrcit polonès. Va lluitar en la Campanya de Polònia de la Segona Guerra Mundial, i s'integrà a les forces armades poloneses d'Occident.

## Referències

* 1 2 «Władysław Segda Olympic Results». sports-reference.com. Arxivat de l'original el 6 de gener 2009. [Consulta: 24 octubre 2018].
* ↑ Segda Władysław Hipolit Arxivat 2018-11-30 a Wayback Machine. a www.olimpijski.pl
# Michael Gier

Michael Gier (Goldach, 19 de juliol de 1967) és un remer suís, ja retirat, que va competir durant la dècada de 1990.
El 1996 va prendre part en els Jocs Olímpics d'Estiu d'Atlanta, on formant parella amb el seu germà Markus Gier, guanyà la medalla d'or en la prova del doble scull lleuger del programa de rem. En aquests Jocs fou l'abanderat suís en la cerimònia de clausura. Quatre anys més tard, als Jocs de Sydney, fou cinquè en la mateixa prova.
En el seu palmarès també destaquen cinc medalles al Campionat del món de rem, una d'or, una de plata i tres de bronze, entre les edicions de 1992 i 1998.

## Referències

* ↑ «Olympedia – Michael Gier». [Consulta: 8 maig 2024].
* ↑ «World Rowing - Michael GIER» (en anglès). [Consulta: 8 maig 2024].
# Orizorictins

Els orizorictins (Oryzorictinae) són una subfamília de tenrecs que conté tres gèneres: els tenrecs aquàtics (Limnogale), els tenrecs musaranya (Microgale) i els tenrecs d'arrossar (Oryzorictes). Es tracta del grup més nombrós de la família dels tenrecs, amb una vintena d'espècies. Tenen una llargada de cap a gropa de 4–17 cm.

## Referències

* ↑ Entrada «Oryzorictinae» de la Paleobiology Database (en anglès). [Consulta: 20 desembre 2022].
Espècies vivents d'afrosorícides :
Regne Animalia · Embrancament Chordata · Classe Mammalia · Infraclasse Eutheria · Superordre Afrotheria :
Subordre Tenrecomorpha (tenrecs) :
Subordre Chrysochloridea (talps daurats) :
Categoria :